Roverul "Zhurong" a ajuns pe Marte. E prima dată când o navă chinezească amartizează.
Doar americanii au reușit până acum să ajungă pe Marte. Toate celelalte țări care au trimis nave spațiale s-au confruntat cu prăbușirea acestora sau au pierdut contactul cu ele, la scurt timp după ce au ajuns pe Planeta Roșie. Amartizarea cu succes a misiunii chineze este o realizare remarcabilă, dat fiind faptul că întreaga operațiune a fost una dificilă.
Nava spațială "Zhurong" a ajuns Marte, a anunțat presa chineză, sâmbătă, citată de BBC.Robotul Zhurong are șase roți și a amartizat pe Utopia Planitia, un teren din emisfera nordică a planetei.Vehiculul este o combinație între o capsulă de protecție, o parașută și o platformă de rachetă, care ajută la coborâri.Amartizarea cu succes este o realizare remarcabilă, scrie sursa citată, dat fiind faptul că întreaga operațiune a fost una dificilă.Doar americanii au reușit până acum să ajungă pe Marte. Toate celelalte țări care au trimis nave spațiale s-au confruntat cu prăbușirea acestora sau au pierdut contactul cu ele, la scurt timp după ce au ajuns pe Planeta Roșie.Președintele chinez Xi Jinping a felicitat "realizarea remarcabilă" a misiunii, într-un mesaj."Ați fost suficient de curajoși pentru provocare, ați urmărit excelența și ați plasat țara noastră în rândurile avansate de explorare planetară", a spus el, despre echipa misiunii.Robotul a amartizat oficial sâmbătă, ora 07:18, ora Beijingului (vineri 23:18 GMT), potrivit presei chineze.A durat 17 minute pentru a-și desface panourile solare și a trimite un semnal înapoi pe Pământ.